সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন পিটার ওয়াকার। ৯ জুন, ১৯৬০ তারিখে বার্মিংহামে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ৭ জুলাই, ১৯৬০ তারিখে নটিংহামে একই দলের বিপক্ষে সর্বশেষ টেস্টে অংশ নেন তিনি। কাউন্টি ক্রিকেটে অপূর্ব ক্রীড়াশৈলী প্রদর্শনের স্বীকৃতিস্বরূপ ১৯৬০ সালে সফরকারী দক্ষিণ আফ্রিকার বিপক্ষে প্রথম তিন টেস্টে খেলার জন্যে ইংরেজ দলে অন্তর্ভূক্ত হন। বেশ ভালো খেলা উপহার দিলেও পরে আর তাকে টেস্ট দলে রাখা হয়নি।

১৯৬০ সালে সফরকারী দক্ষিণ আফ্রিকা দলের বিপক্ষে তিন টেস্টে অংশ নেন। তিনটি খেলাতেই নিচেরসারিতে খেলে বেশ সফল হন ও বেশ ভালো বোলিং করেন। তবে, এ পরিসংখ্যানও দলে পাকাপোক্ত করার জন্যে যথেষ্ট বলে বিবেচিত হয়নি। এ পর্যায়ে ব্যাটিং সমৃদ্ধ ইংল্যান্ড দলে ডেভিড অ্যালেন, রে ইলিংওয়ার্থ ও ফ্রেড টিটমাসের সাথে স্পিন বোলিংয়ের প্রতিদ্বন্দ্বিতায় অবতীর্ণ হতে হয় তাকে। এরপর আর তাকে কোন টেস্টে খেলতে দেখা যায়নি। ঐ তিন টেস্টেই স্বাগতিক ইংল্যান্ড দল জয় পেয়েছিল।

১৯৬০ সালে লর্ডসে এম. জে. কে. স্মিথ ও ফ্রেড ট্রুম্যানের সাথে তিনিও দক্ষিণ আফ্রিকান ক্রিকেট তারকা জিওফ গ্রিফিনের টেস্ট হ্যাট্রিকে পরিণত হয়েছিলেন। এটিই লর্ডসে একমাত্র হ্যাট্রিক হিসেবে চিত্রিত হয়ে আসছে।

আন্তর্জাতিক ক্রিকেট
প্রথম-শ্রেণীর ক্রিকেট
অর্জনসমূহ
অবসর